title: A Tanács határozata (1999. december 22.) a Közösségen kívüli (Közép- és Kelet-Európa, mediterrán országok, Latin-Amerika és Ázsia és a Dél-Afrikai Köztársaság) projektekhez adott hitelek veszteségeinek fedezésére az Európai Beruházási Banknak nyújtott közösségi garanciáról

text:
Fontos jogi nyilatkozat

|

32000D0024

Hivatalos Lap L 009 , 13/01/2000 o. 0024 - 0026

		A Tanács határozata(1999. december 22.)a Közösségen kívüli (Közép- és Kelet-Európa, mediterrán országok, Latin-Amerika és Ázsia és a Dél-Afrikai Köztársaság) projektekhez adott hitelek veszteségeinek fedezésére az Európai Beruházási Banknak nyújtott közösségi garanciáról(2000/24/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 308. cikkére,tekintettel a Bizottság javaslatára [1],tekintettel az Európai Parlament véleményére [2],mivel:(1) Az Európai Tanács 1995. december 15-16-i madridi ülésén megerősítette az Európai Beruházási Bank (a továbbiakban: "EBB") mint a Közösség és Latin-Amerika közötti együttműködés eszközének fontosságát, és felhívta az EBB-t arra, hogy fokozza tevékenységét a régióban. Ezek a projektek mind a Közösség, mind pedig az érintett országok számára fontosak.(2) Az Európai Tanács 1996. június 21-22-i firenzei ülésén üdvözölte a két kontinens közötti kapcsolatokban fordulópontot jelentő Ázsia-Európa csúcstalálkozó eredményeit.(3) Az Európai Tanács 1997. június 16-17-i amszterdami ülésén üdvözölte az 1997. április15-16-án Vallettában (Málta) tartott második euró-mediterrán konferencia következtetéseit, és megerősítette azokat az elveket és célkitűzéseket, amelyekről 1995-ben Barcelonában állapodtak meg.(4) Az Európai Tanács 1997. december 12-13-i luxembourgi ülésén elindította a bővítési folyamatot a közép- és kelet-európai országokkal, valamint Ciprussal.(5) Az Európai Tanács 1998. június 15-16-i cardiffi ülésén üdvözölte azokat az erőfeszítéseket, amelyeket a Dél-Afrikai Köztársaság tesz gazdasága modernizálására és azért, hogy integrálja azt a világ kereskedelmi rendszerébe.(6) Az EBB a közép- és kelet-európai országoknak, a mediterrán országoknak, az ázsiai és a latin-amerikai országoknak, valamint a Dél-Afrikai Köztársaságnak szóló jelenlegi hitelprogramokat a 97/256/EK határozat [3] értelmében, míg a Macedónia volt Jugoszláv Köztársasággal kötött pénzügyi együttműködésről szóló jegyzőkönyv által szabályozott hitelezést a Tanács 98/348/EK határozatával [4] összhangban hajtja végre.(7) A Tanács felkérte az EBB-t, hogy kezdje meg tevékenységét Boszniában és Hercegovinában; ezek a tevékenységek folytathatók, amennyiben pozitív jelentés készül a 98/729/EK határozatban [5] előírtak szerint.(8) Bár Bosznia-Hercegovina és Macedónia volt Jugoszláv Köztársaság a 97/256/EK határozat elfogadása óta Közép- és Kelet-Európa részét képezi, az EBB e régióba tartozó, csatlakozni kívánó országoknak szóló teljes hitelnyújtási erőfeszítéseit növelni kell, figyelembe véve azokat az előcsatlakozási hitellehetőségeket, amelyeket az EBB a közösségi költségvetés vagy a tagállamok garanciája nélkül tervez bevezetni az ezekben az országokban folyó projektekre vonatkozó EBB-hitelnyújtásra.(9) E körülmények között az EBB-nek biztosítania kell, hogy garantált hitelnyújtása a Közép- és Kelet-Európára vonatkozó megbízáson belül különösen azokban az országokban finanszírozza a projekteket, amelyek kevesebb, az előcsatlakozási hitellehetőségek igénybevételére alkalmas projekttel rendelkeznek, vagy a csatlakozási kérelmet be nem nyújtott országokban finanszírozza azokat.(10) Az Európai Közösség és Nepál közötti együttműködési megállapodás 1996. június 1-jén, az Európai Közösség és a Laoszi Népköztársaság közötti együttműködési megállapodás 1997. december 1-jén és az Európai Közösség és Jemen közötti együttműködési megállapodás 1998. július 1-jén lépett hatályba, az Európai Közösség és Dél-Korea közötti együttműködési megállapodást 1996. október 28-án írták alá; mivel Nepálnak, Jemennek, a Laoszi Népköztársaságnak és Dél-Koreának az EBB Ázsiára és Latin-Amerikára vonatkozó megbízása szerint az EBB-finanszírozás kedvezményezettjeinek kell lennie.(11) Indokolt bizonyos javításokat végrehajtani a működési programokban azok időtartama és a hozzájuk tartozó országok tekintetében; indokolt összhangba hozni az átalány-garancia mértékét és annak a hitelnyújtásnak az arányát, amely esetében az EBB-t kérik fel a nem állami garanciák kereskedelmi kockázatának viselésére.(12) A Tanács az ebben a határozatban előírt garancia nyújtásával felhívja az EBB-t arra, hogy folytassa tevékenységét az ezekben az országokban folyó beruházási projektek elősegítésére.(13) 1996 júniusában a Bizottság az EBB-vel egyetértésben javaslatot nyújtott be a Tanácsnak az EBB harmadik országoknak történő hitelnyújtására vonatkozó új garanciarendszer bevezetésére.(14) 1996. december 2-án a Tanács jóváhagyta az EBB harmadik országoknak történő hitelnyújtására vonatkozó új garanciarendszert érintő következtetéseket, amelyek szerint a régiók és a projektek közötti megkülönböztetés nélkül egy globális garancia megközelítését hagyják jóvá, és egy kockázat-megosztási rendszert fogadnak el; a kockázat-megosztási rendszer szerint az EBB megfelelő nem állami, harmadik személyektől származó garanciát biztosít a kereskedelmi kockázatokra, amely esetben a költségvetési garancia csak azokat a politikai kockázatokat fedezi, amelyek valuta át nem utalása, kisajátítás, háború vagy zavargások miatt következnek be.(15) A garancia-megállapodások nem érinthetik az EBB kitűnő hitelbesorolását.(16) Az 1149/99/EK, Euratom rendelet [6] felülvizsgálta a célösszeget és a visszafizetés mértékét a 2728/94/EK, Euratom rendelettel [7] létrehozott Hitelgarancia Alap számára.(17) Az Európai Parlament, a Tanács és a Bizottság közötti, a költségvetési fegyelemről és a költségvetési eljárás javításáról szóló, 1999. május 6-i intézményközi megállapodás [8] szerint a 2000 és 2006 közötti pénzügyi kilátások évente 200 millió euró összegű hitelgarancia-tartalékot irányoznak elő a közösségi költségvetésben.(18) Az EBB finanszírozását a támogatható harmadik országokban az EBB általános kritériumaival és eljárásaival összhangban, beleértve a megfelelő ellenőrzési intézkedéseket is, valamint a Számvevőszék és az OLAF vonatkozó szabályaival és eljárásaival összhangban kell végezni oly módon, hogy támogassák a közösségi politikákat és fokozzák az összehangolást a Közösség egyéb pénzügyi eszközeivel; az EBB és a Bizottság rendszeres konzultációt folytat a prioritások és az ezekben az országokban végzett tevékenységek összehangolására, és a Közösség vonatkozó politikai célkitűzéseinek elérése felé mutató fejlődés mérésére; a működési célkitűzések megállapítása, és azok rendszeres áttekintése, valamint teljesítésük mérése az EBB Igazgatótanácsának a feladata; különösképpen, az EBB által a jelölt országokban végzett finanszírozó tevékenységének tükröznie kell a Közösség és az adott országok közötti csatlakozási partnerségben megállapított prioritásokat; így az EBB e határozat értelmében végzett hitelnyújtásának átláthatóságát jelentős mértékben fokozni kell.(19) E határozat hatályba lépésének időpontjától az 1999/786/EK határozat [9] értelmében a Törökország földrengés sújtotta területeinek újjáépítésére irányuló programokhoz adott hitelek veszteségeinek fedezésére nyújtott közösségi garanciát az e határozat szerinti globális garancia kiterjesztésének formájában biztosítják.(20) Az EBB és a Bizottság elfogadja az említett garancia nyújtásának eljárását;(21) E határozat elfogadására kizárólag a Szerződés 308. cikkben meghatározott hatáskörök vonatkoznak,A KÖVETKEZŐKÉPPEN HATÁROZOTT:1. cikk(1) A Közép- és Kelet-Európában, a mediterrán országokban, Latin-Amerikában és Ázsiában, valamint a Dél-Afrikai Köztársaságban végrehajtott beruházási projektekre a Közösség globális garanciát ad az EBB-nek minden esedékes, de be nem folyt kifizetésre a megnyitott hitelek tekintetében annak általános kritériumai szerint és a Közösség vonatkozó külpolitikájának célkitűzéseivel összhangban.Ez a garancia a megnyitott hitelek teljes összegének 65 %-ára, valamint az összes kapcsolódó költségre korlátozódik. A megnyitott hitelek felső értéke 18410 millió euró az alábbi bontásban:- Közép- és Kelet-Európa:8680 millió euró- Mediterrán országok:6425 millió euró- Latin-Amerika és Ázsia:2480 millió euró- Dél-Afrikai Köztársaság:825 millió euró;és hétéves időszakra vonatkoznak, amely Közép- és Kelet-Európa, a mediterrán országok, Latin-Amerika és Ázsia esetében 2000. február 1-jén, míg a Dél-Afrikai Köztársaság esetében 2000. július 1-jén kezdődik, és minden régió esetében 2007. január 31-éig tart.A Bizottság legkésőbb 2004. január 31-éig vagy minden új csatlakozási szerződés hatályba lépése előtt hat hónappal jelentést készít e határozat alkalmazásáról, és – indokolt esetben – javaslatokat tesz e határozat módosítására. A Tanács 2004. augusztus 1-jei hatállyal vagy bármely új csatlakozási szerződés hatályba lépésekor a javaslatokat megvitatja, és azokkal kapcsolatban eljár.Amennyiben a garantált hitelezési időszak 2007. január 31-ei lejártakor az EBB által nyújtott hitelek nem érik el a második bekezdésben említett teljes összeget, ez az időszak automatikusan hat hónappal meghosszabbodik.(2) Az (1) bekezdésben említett országok a következők:- Közép- és Kelet-Európa: Albánia, Bosznia és Hercegovina, Bulgária, Cseh Köztársaság, Észtország, Macedónia volt Jugoszláv Köztársaság, Magyarország, Lettország, Litvánia, Lengyelország, Románia, Szlovák Köztársaság és Szlovénia;- Mediterrán országok: Algéria, Ciprus, Egyiptom, Izrael, Jordánia, Libanon, Málta, Marokkó, Szíria, Tunézia, Törökország és Gáza-Ciszjordánia;- Latin-Amerika: Argentína, Bolívia, Brazília, Chile, Kolumbia, Costa Rica, Ecuador, El Salvador, Guatemala, Honduras, Mexikó, Nicaragua, Panama, Paraguay, Peru, Uruguay és Venezuela;- Ázsia: Banglades, Brunei, Kína, India, Indonézia, Laosz, Makaó, Malajzia, Mongólia, Nepál, Pakisztán, Fülöp-szigetek, Szingapúr, Dél-Korea, Sri Lanka, Thaiföld, Vietnam és Jemen;- Dél-Afrikai Köztársaság.(3) A Tanács felhívja az EBB-t, hogy azt a célt tűzze ki maga elé, hogy az e határozat szerint nyújtott hiteleinek 30 %-ára a kereskedelmi kockázatot nem állami garanciából fedezze, amennyire lehetséges egyedi regionális megbízatás alapján. Ez a százalékos arány növekedhet, amennyiben lehetséges, és amennyire ezt a piac lehetővé teszi.2. cikkA Bizottság minden évben tájékoztatja az Európai Parlamentet és a Tanácsot a hitelműveletekről és az 1. cikk (3) bekezdése szerinti kockázat-megosztás alakulásáról, és ugyanakkor értékelést nyújt be a rendszer működéséről és az ezen a területen működő pénzintézetek együttműködéséről. A Bizottság által az Európai Parlamentnek és a Tanácsnak benyújtott információ magában foglalja annak értékelését, hogy mennyiben járult hozzá az e határozat szerinti hitelnyújtás a Közösség vonatkozó külpolitikai célkitűzéseinek teljesítéséhez, figyelembe véve a működési célkitűzéseket és a végrehajtásukhoz hozott megfelelő intézkedéseket, amelyeket az EBB az e határozat szerinti hitelnyújtáshoz kialakított.Az első bekezdésben említett célokból az EBB a Bizottság rendelkezésére bocsátja a megfelelő információkat.3. cikkAz EBB és a Bizottság meghatározza a garancianyújtás feltételeit.4. cikkEz a határozat az Európai Közösségek Hivatalos Lapjában való kihirdetésének napján lép hatályba.Kelt Brüsszelben, 1999. december 22-én.a Tanács részérőlaz elnökK. Hemilä[1] HL C 145., 1999.5.26, 10. o.[2] 1999. november 19-i vélemény (a Hivatalos Lapban még nem tették közzé).[3] HL L 102., 1997.4.19, 33. o. A legutóbb 98/729/EK határozattal (HL L 346., 1998.12.22., 54. o.) módosított határozat.[4] HL L 155., 1998.5.29, 53. o.[5] HL L 346., 1988.12.22., 54. o.[6] HL L 139., 1999.6.2, 1. o.[7] HL L 293., 1994.11.12., 1. o.[8] HL C 172., 1999.6.18, 1. o.[9] HL L 308., 1999.12.3, 35. o.--------------------------------------------------


title: 2011/773/EU: Az Európai Parlament és a Tanács határozata ( 2011. november 16. ) az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban történő igénybevételéről (Írország „EGF/2010/020 IE/Construction 43” referenciaszámú kérelme)

text:
               30.11.2011

               HU

               Az Európai Unió Hivatalos Lapja

               L 317/31

         AZ EURÓPAI PARLAMENT ÉS A TANÁCS HATÁROZATA
   (2011. november 16.)
   az Európai Globalizációs Alkalmazkodási Alapnak az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodás 28. pontjával összhangban történő igénybevételéről (Írország „EGF/2010/020 IE/Construction 43” referenciaszámú kérelme)
   (2011/773/EU)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európai Parlament, a Tanács és a Bizottság közötti, a költségvetési fegyelemről és a pénzgazdálkodás hatékonyságáról és eredményességéről szóló, 2006. május 17-i intézményközi megállapodásra (1) és különösen annak 28. pontjára,
   tekintettel az európai globalizációs alkalmazkodási alap létrehozásáról szóló, 2006. december 20-i 1927/2006/EK európai parlamenti és tanácsi rendeletre (2) és különösen annak 12. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Globalizációs Alkalmazkodási Alap (a továbbiakban: EGAA) azzal a céllal jött létre, hogy kiegészítő támogatást nyújtson a globalizáció hatására a világkereskedelemben bekövetkezett fő strukturális változások következtében elbocsátott munkavállalóknak, és segítse őket a munkaerőpiacra történő ismételt beilleszkedésben.

               (2)

               A 2009. május 1-jétől benyújtott kérelmek tekintetében az EGAA hatálya kibővült az olyan munkavállalók támogatásával, akik közvetlenül a pénzügyi és gazdasági világválság miatt veszítették el állásukat.

               (3)

               A 2006. május 17-i intézményközi megállapodás az EGAA igénybevételét évi 500 millió EUR felső korlátig engedélyezi.

               (4)

               Írország 2010. június 9-én a Border, Midland and Western (IE01) és a Southern and Eastern (IE02) NUTS II. szintű régióban a NACE Rev. 2. rendszer szerinti 43. ágazatban („Speciális szaképítés”) működő 1 560 vállalatnál történt elbocsátásokra tekintettel az EGAA igénybevételére irányuló kérelmet nyújtott be, majd 2011. június 17-ig további információkkal egészítette ki azt. A kérelem megfelel az 1927/2006/EK rendelet 10. cikkében a pénzügyi hozzájárulások meghatározására vonatkozóan megállapított követelményeknek. A Bizottság ezért 21 664 148 EUR rendelkezésre bocsátására tesz javaslatot.

               (5)

               Az EGAA-t tehát igénybe kell venni az Írország által benyújtott kérelem alapján történő pénzügyi hozzájárulás folyósítása érdekében,

         ELFOGADTA EZT A HATÁROZATOT:
   1. cikk
   Az Európai Unió 2011. évi általános költségvetésének keretein belül igénybe kell venni az Európai Globalizációs Alkalmazkodási Alapot, hogy a 21 664 148 EUR összeg kötelezettségvállalási és kifizetési előirányzatokban rendelkezésre álljon.
   2. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Strasbourgban, 2011. november 16-án.

            az Európai Parlament részéről

            az elnök

         J. BUZEK

            a Tanács részéről

            az elnök

         W. SZCZUKA

      (1)  HL C 139., 2006.6.14., 1. o.

      (2)  HL L 406., 2006.12.30., 1. o.


title: A Bizottság határozata ( 2009. december 14. ) a kéthéjú kagylók, tüskésbőrűek, zsákállatok, tengeri haslábúak és halászati termékek behozatalára feljogosított harmadik országok és területek jegyzékének létrehozásáról szóló 2006/766/EK határozat I. és II. mellékletének módosításáról (az értesítés a C(2009) 9870. számú dokumentummal történt) (EGT-vonatkozású szöveg)

text:
               15.12.2009

               HU

               Az Európai Unió Hivatalos Lapja

               L 328/70

      A BIZOTTSÁG HATÁROZATA

   (2009. december 14.)
   a kéthéjú kagylók, tüskésbőrűek, zsákállatok, tengeri haslábúak és halászati termékek behozatalára feljogosított harmadik országok és területek jegyzékének létrehozásáról szóló 2006/766/EK határozat I. és II. mellékletének módosításáról
   (az értesítés a C(2009) 9870. számú dokumentummal történt)
   (EGT-vonatkozású szöveg)
   (2009/951/EU)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az emberi fogyasztásra szánt állati eredetű termékek hatósági ellenőrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendeletre (1) és különösen annak 11. cikke (1) bekezdésére,
   mivel:

               (1)

               A 854/2004/EK rendelet előírja, hogy állati eredetű termékek csak a rendelettel összhangban összeállított jegyzéken szereplő harmadik országból vagy harmadik ország bizonyos területeiről hozhatók be. A rendelet a kéthéjú kagylók, tüskésbőrűek, zsákállatok, tengeri haslábúak és halászati termékek harmadik országokból történő behozatalára vonatkozóan különleges feltételeket is megállapít.

               (2)

               A 854/2004/EK rendelet előírja továbbá, hogy az ilyen jegyzékek összeállításakor és frissítésekor figyelmet kell fordítani a takarmány- és élelmiszerjog, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletben (2) meghatározott, a harmadik országokban végzett uniós ellenőrzésekre és a harmadik országok illetékes hatóságai által nyújtott megfelelő biztosítékokra az uniós takarmány- és élelmiszerjog és állat-egészségügyi szabályok betartása, illetve az azokkal való egyenértékűség tekintetében.

               (3)

               A kéthéjú kagylók, tüskésbőrűek, zsákállatok, tengeri haslábúak és halászati termékek behozatalára feljogosított harmadik országok és területek jegyzékének létrehozásáról szóló, 2006. november 6-i 2006/766/EK bizottsági határozat (3) felsorolja azokat a harmadik országokat, melyek megfelelnek a 854/2004/EK rendelet 11. cikkének (4) bekezdésében szereplő követelményeknek, és ennélfogva biztosítani tudják, hogy az Európai Unióba exportált, szóban forgó termékek eleget tesznek a fogyasztók egészségének védelme érdekében az uniós jogszabályokban megállapított egészségügyi feltételeknek. Az I. melléklet ennek megfelelően meghatározza azon harmadik országok jegyzékét, ahonnan emberi fogyasztásra alkalmas kéthéjú kagylók, tüskésbőrűek, zsákállatok és tengeri haslábúak bármilyen formában behozhatók, a II. melléklet pedig azon harmadik országok és területek jegyzékét, ahonnan emberi fogyasztásra alkalmas halászati termékek bármilyen formában behozhatók.

               (4)

               A 853/2004/EK, a 854/2004/EK és a 882/2004/EK európai parlamenti és tanácsi rendelet végrehajtására vonatkozó átmeneti szabályok megállapításáról szóló, 2005. december 5-i 2076/2005/EK bizottsági rendelet (4) a 2009. december 31-ével záruló átmeneti időszakra átmeneti szabályokat állapít meg. Ezek az intézkedések a 854/2004/EK rendelet 11. cikke (1) bekezdésétől való eltérést tartalmaznak, amely értelmében a tagállamok engedélyezhetik a kéthéjú kagylók és halászati termékek behozatalát az I. és II. mellékletben felsorolt országokból, feltéve többek között, hogy a harmadik ország vagy terület illetékes hatósága az érintett tagállam számára garanciákat nyújtott arra vonatkozóan, hogy a kérdéses termékek termelése és forgalomba hozatala legalább az uniós termékekre vonatkozó feltételekkel egyenértékű feltételek mellett történt.

               (5)

               Kanada jelenleg a 2076/2005/EK rendelet I. mellékletében található jegyzékben szerepel. A Kanadában végzett, az Európai Unióba irányuló kivitelre szánt kéthéjú kagylók termelését ellenőrző rendszer értékelését célzó uniós ellenőrzések, amelyek közül a legutóbbira 2009-ben került sor, az 1998. december 17-i, az Európai Közösség és Kanada kormánya között létrejött, az élő állatok és állati termékek kereskedelmével kapcsolatos köz- és állat-egészségügyi védelemre vonatkozó állat-egészségügyi intézkedésekről szóló megállapodás (5) által létrehozott közös irányítóbizottság ajánlásával együtt az élő kéthéjú kagylókra vonatkozó kanadai és uniós előírások kölcsönös egyenértékűségével kapcsolatban azt jelzik, hogy az Európai Unióba irányuló kivitelre szánt kéthéjú kagylókra, tüskésbőrűekre, zsákállatokra és tengeri haslábúakra Kanadában vonatkozó feltételek egyenértékűek az érvényben lévő uniós jogszabályok által előírt feltételekkel.

               (6)

               Grönland jelenleg a 2076/2005/EK rendelet I. mellékletében található jegyzékben szerepel. A Grönlandon végzett, az Európai Unióba irányuló kivitelre szánt kéthéjú kagylók termelését ellenőrző rendszer értékelését célzó uniós ellenőrzések, amelyek közül a legutóbbira 2009-ben került sor, Grönland illetékes hatósága által nyújtott garanciákkal együtt azt jelzik, hogy az Európai Unióba irányuló kivitelre szánt kéthéjú kagylókra, tüskésbőrűekre, zsákállatokra és tengeri haslábúakra Grönlandon vonatkozó feltételek egyenértékűek az érvényben lévő uniós jogszabályok által előírt feltételekkel. Ennek megfelelően Grönlandot fel kell venni a 2006/766/EK határozat I. mellékletében szereplő jegyzékbe.

               (7)

               Az Egyesült Államokban végzett, az Európai Unióba irányuló kivitelre szánt kéthéjú kagylók termelését ellenőrző rendszer értékelését célzó uniós ellenőrzések, amelyek közül a legutóbbira 2009-ben került sor, különbségeket jeleztek az élő kéthéjú kagylókra vonatkozó amerikai és uniós előírások között, azonban nem azonosítottak komoly kockázatot az emberi egészségre, kivéve a Mexikói-öböl betakarítási területén. Az Egyesült Államok és az Európai Unió megállapodtak, hogy vizsgálatot folytatnak az élő kéthéjú kagylókra vonatkozó egyesült államokbeli és az uniós előírások kölcsönös egyenértékűségével kapcsolatban. Ezért helyénvaló ideiglenes jelleggel engedélyezni az Egyesült Államokból a kéthéjú kagylók, tüskésbőrűek, zsákállatok és tengeri haslábúak az Európai Unióba történő behozatalát, a Mexikói-öbölben betakarított kéthéjú kagylók kivételével. Ezt az ideiglenes engedélyt az érvénybe lépését követően hat hónappal felül kell vizsgálni, figyelembe véve az élő kéthéjú kagylókra vonatkozó egyesült államokbeli és uniós előírások kölcsönös egyenértékűségével kapcsolatos vizsgálat eredményeit.

               (8)

               Angola, Azerbajdzsán, Benin, Kongó, Eritrea, Izrael, Mianmar, a Salamon-szigetek, Szent Ilona és Togo jelenleg a 2076/2005/EK rendelet II. mellékletében található jegyzékben szerepelnek. Az Európai Unióba irányuló kivitelre szánt halászati termékek termelését ellenőrző rendszer értékelését célzó legutóbbi uniós ellenőrzésekre Angolában 2007-ben, Azerbajdzsánban 2007-ben, Beninben 2009-ben, Kongóban 2009-ben, Eritreában 2008-ban, Izraelben 2009-ben, Mianmarban 2009-ben, a Salamon-szigeteken 2007-ben, Szent Ilonán 2003-ban és Togóban 2009-ben került sor. Az ellenőrzések az Angola, Benin, Eritrea, Izrael, Salamon-szigetek és Szent Ilona illetékes hatóságai által nyújtott garanciákkal (Azerbajdzsán illetékes hatóságai által csak a kaviár esetében, Kongó illetékes hatóságai által csak a tengerben fogott, adott esetben kibelezett, fagyasztott és végleges csomagolásába csomagolt halászati termékek esetében, Mianmar illetékes hatóságai által csak a vadon élő, kifogott és fagyasztott halászati termékek esetében, és Togo illetékes hatóságai által csak az élő homárok esetében nyújtott garanciákkal) együtt azt jelzik, hogy az Európai Unióba irányuló kivitelre szánt halászati termékekre ezen harmadik országokban vonatkozó feltételek egyenértékűek az érvényben lévő uniós jogszabályok által előírt feltételekkel. Ennek megfelelően az említett harmadik országokat fel kell venni a 2006/766/EK határozat II. mellékletében szereplő jegyzékbe.

               (9)

               Ezenkívül az említett harmadik országok által nyújtott garanciák figyelembevétele érdekében a 2006/766/EK határozat I. és II. mellékletének jegyzékeiben elő kell írni bizonyos korlátozásokat.

               (10)

               Szent Ilona, a Tristan da Cunha-szigetek és Ascension egyetlen tengerentúli területet alkot. Mivel azonban ezek a szigetek egymástól távol esnek, és a gyakorlatban külön kormányzás alatt állnak, úgy döntöttek, hogy a halászati termékek biztonságáért felelős külön illetékes hatóságokat állítanak fel. Ezért Szent Ilona felvétele a halászati termékek behozatalára feljogosított harmadik országok jegyzékébe vonhatja maga után a Tristan da Cunha-szigetek és Ascension felvételét is.

               (11)

               Az uniós jogszabályok egyértelművé tétele érdekében a 2006/766/EK határozat I. és II. mellékletének címét módosítani kell. Az I. melléklet címéből világosan ki kell derülnie, hogy az emberi fogyasztásra alkalmas kéthéjú kagylók, tüskésbőrűek, zsákállatok és tengeri haslábúak élő, fagyasztott vagy feldolgozott formában csak a mellékletben felsorolt harmadik országokból hozhatók be. A II. melléklet címéből világosan ki kell derülnie, hogy ez a melléklet az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendelet (6) I. mellékletének 3.1. pontjában meghatározott halászati termékek behozatalára vonatkozik, kivéve azokat, amelyekre e határozat I. melléklete vonatkozik. Erre az elkülönítésre azért van szükség, mert a két csoportra különböző uniós előírások alkalmazandók.

               (12)

               A 2006/766/EK határozatot ezért ennek megfelelően módosítani kell.

               (13)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         ELFOGADTA EZT A HATÁROZATOT:
   1. cikk
   A 2006/766/EK határozat a következőképpen módosul:

               1.

               Az I. melléklet a következőképpen módosul:

                           a)

                           az I. melléklet címe helyébe a következő cím lép:

                              „I. MELLÉKLET

                                 Az emberi fogyasztásra alkalmas élő, fagyasztott vagy feldolgozott kéthéjú kagylók, tüskésbőrűek, zsákállatok és tengeri haslábúak behozatalára feljogosított harmadik országok jegyzéke
                                  (7)

                           b)

                           az Ausztráliára vonatkozó bejegyzés után a Kanadára vonatkozó következő bejegyzést kell beilleszteni:

                                       „CA

                                       KANADA”

                           c)

                           a Chilére vonatkozó bejegyzés után a Grönlandra vonatkozó következő bejegyzést kell beilleszteni:

                                       „GL

                                       GRÖNLAND”

                           d)

                           a Törökországra vonatkozó bejegyzés után az Egyesült Államokra vonatkozó következő bejegyzést kell beilleszteni:

                                       „US

                                       AMERIKAI EGYESÜLT ÁLLAMOK

                                       Csak 2010. július 1-jéig
                                       és
                                       kivéve a Florida, Texas, Mississippi, Alabama és Louisiana államban betakarított kéthéjú kagylók behozatalát.”

               2.

               A 2006/766/EK határozat II. melléklete helyébe e határozat mellékletének szövege lép.

         2. cikk
   Ezt a határozatot 2010. január 1-jétől kell alkalmazni.
   3. cikk
   Ennek a határozatnak a tagállamok a címzettjei.

      Kelt Brüsszelben, 2009. december 14-én.

            a Bizottság részéről

         Androulla VASSILIOU

            a Bizottság tagja

      (1)  HL L 139., 2004.4.30., 206. o.

      (2)  HL L 165., 2004.4.30., 1. o.

      (3)  HL L 320., 2006.11.18., 53. o.

      (4)  HL L 338., 2005.12.22., 83. o.

      (5)  HL L 71., 1999.3.18., 3. o.

      (6)  HL L 139., 2004.4.30., 55. o. I. melléklet: „3.1. »Halászati termék«: valamennyi vadon élő vagy tenyésztett, tengeri vagy édesvízi állat (kivéve az élő kagylókat, az élő tüskésbőrűeket, az élő tengeri csigákat, valamint minden emlőst, hüllőt és békát), beleértve azok minden ehető formáját, részét és a belőlük készült összes terméket.”

      (7)  Ideértve a halászati termékeknek a 2004. április 29-i 853/2004/EK európai parlamenti és tanácsi rendelet I. melléklete 3.1. pontjában található meghatározása alá tartozókat (HL L 139., 2004.4.30., 55. o.).”

      MELLÉKLET

            „II. MELLÉKLET

               Az e határozat I. mellékletében felsoroltaktól eltérő azon harmadik országok és területek jegyzéke, amelyekből emberi fogyasztásra szánt halászati termékek behozhatók

            (A 854/2004/EK rendelet 11. cikkében említett országok és területek)

                        ISO-kód

                        Országok

                        Korlátozások

                        AE

                        EGYESÜLT ARAB EMÍRSÉGEK

                        AG

                        ANTIGUA ÉS BARBUDA

                        Csak az élő homárok.

                        AL

                        ALBÁNIA

                        AM

                        ÖRMÉNYORSZÁG

                        Csak a vadon élő rákok, a hőkezelt, nem tenyésztett rákok, valamint a fagyasztott, nem tenyésztett rákok.

                        AN

                        HOLLAND ANTILLÁK

                        AO

                        ANGOLA

                        AR

                        ARGENTÍNA

                        AU

                        AUSZTRÁLIA

                        AZ

                        AZERBAJDZSÁN

                        Csak a kaviár.

                        BA

                        BOSZNIA és HERCEGOVINA

                        BD

                        BANGLADES

                        BJ

                        BENIN

                        BR

                        BRAZÍLIA

                        BS

                        BAHAMA-SZIGETEK

                        BY

                        FEHÉROROSZORSZÁG

                        BZ

                        BELIZE

                        CA

                        KANADA

                        CG

                        KONGÓ

                        Csak tengerben fogott, (adott esetben) kibelezett, fagyasztott és végleges csomagolásába csomagolt halászati termékek.

                        CH

                        SVÁJC

                        CI

                        ELEFÁNTCSONTPART

                        CL

                        CHILE

                        CN

                        KÍNA

                        CO

                        KOLUMBIA

                        CR

                        COSTA RICA

                        CU

                        KUBA

                        CV

                        ZÖLD-FOKI-SZIGETEK

                        DZ

                        ALGÉRIA

                        EC

                        ECUADOR

                        EG

                        EGYIPTOM

                        ER

                        ERITREA

                        FK

                        FALKLAND-SZIGETEK

                        GA

                        GABON

                        GD

                        GRENADA

                        GH

                        GHÁNA

                        GL

                        GRÖNLAND

                        GM

                        GAMBIA

                        GN

                        GUINEA

                        Csak olyan halak, melyek nem estek át lefejezés, zsigerelés, hűtés vagy fagyasztás kivételével más előkészítő vagy feldolgozó eljáráson. A 94/360/EK bizottsági határozat (HL L 158., 1994.6.25., 41. o.) által előírt csökkentett gyakoriságú fizikai ellenőrzések nem alkalmazandók.

                        GT

                        GUATEMALA

                        GY

                        GUYANA

                        HK

                        HONGKONG

                        HN

                        HONDURAS

                        HR

                        HORVÁTORSZÁG

                        ID

                        INDONÉZIA

                        IL

                        IZRAEL

                        IN

                        INDIA

                        IR

                        IRÁN

                        JM

                        JAMAICA

                        JP

                        JAPÁN

                        KE

                        KENYA

                        KR

                        DÉL-KOREA

                        KZ

                        KAZAHSZTÁN

                        LK

                        SRÍ LANKA

                        MA

                        MAROKKÓ

                        ME

                        MONTENEGRÓ

                        MG

                        MADAGASZKÁR

                        MM

                        MIANMAR

                        Csak a vadon élő, kifogott és fagyasztott halászati termékek (édesvízi vagy tengeri halak, garnélarák, fűrészes garnélarák).

                        MR

                        MAURITÁNIA

                        MU

                        MAURITIUS

                        MV

                        MALDÍV-SZIGETEK

                        MX

                        MEXIKÓ

                        MY

                        MALAJZIA

                        MZ

                        MOZAMBIK

                        NA

                        NAMÍBIA

                        NC

                        ÚJ-KALEDÓNIA

                        NG

                        NIGÉRIA

                        NI

                        NICARAGUA

                        NZ

                        ÚJ-ZÉLAND

                        OM

                        OMÁN

                        PA

                        PANAMA

                        PE

                        PERU

                        PF

                        FRANCIA POLINÉZIA

                        PG

                        PÁPUA ÚJ-GUINEA

                        PH

                        FÜLÖP-SZIGETEK

                        PM

                        SAINT-PIERRE ÉS MIQUELON

                        PK

                        PAKISZTÁN

                        RS

                        SZERBIA
                        Koszovó kivételével, az Egyesült Nemzetek Biztonsági Tanácsának 1999. június 10-i 1244. határozata által meghatározottak szerint.

                        Halászati termékek kizárólag frissen fogott egész tengeri halakból.

                        RU

                        OROSZORSZÁG

                        SA

                        SZAÚD-ARÁBIA

                        SB

                        SALAMON-SZIGETEK

                        SC

                        SEYCHELLE-SZIGETEK

                        SG

                        SZINGAPÚR

                        SH

                        SZENT ILONA
                        a Tristan da Cunha-szigetek és Ascension kivételével

                        SN

                        SZENEGÁL

                        SR

                        SURINAME

                        SV

                        SALVADOR

                        TG

                        TOGO

                        Csak az élő homárok.

                        TH

                        THAIFÖLD

                        TN

                        TUNÉZIA

                        TR

                        TÖRÖKORSZÁG

                        TW

                        TAJVAN

                        TZ

                        TANZÁNIA

                        UA

                        UKRAJNA

                        UG

                        UGANDA

                        US

                        AMERIKAI EGYESÜLT ÁLLAMOK

                        UY

                        URUGUAY

                        VE

                        VENEZUELA

                        VN

                        VIETNAM

                        YE

                        JEMEN

                        YT

                        MAYOTTE

                        ZA

                        DÉL-AFRIKA

                        ZW

                        ZIMBABWE”


title: A Tanács (EU) 2017/743 határozata (2017. április 25.) a Régiók Bizottságának az Osztrák Köztársaság által javasolt egy tagja kinevezéséről

text:
               28.4.2017

               HU

               Az Európai Unió Hivatalos Lapja

               L 111/10

         A TANÁCS (EU) 2017/743 HATÁROZATA
   (2017. április 25.)
   a Régiók Bizottságának az Osztrák Köztársaság által javasolt egy tagja kinevezéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 305. cikkére,
   tekintettel az osztrák kormány javaslatára,
   mivel:

               (1)

               A Tanács 2015. január 26-án, 2015. február 5-én, illetve 2015. június 23-án elfogadta a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről szóló (EU) 2015/116 (1), (EU) 2015/190 (2), illetve (EU) 2015/994 (3) határozatot.

               (2)

               Erwin PRÖLL hivatali idejének lejártát követően a Régiók Bizottsága egy tagjának helye megüresedett,

         ELFOGADTA EZT A HATÁROZATOT:
   1. cikk
   A Tanács a hivatali idő hátralévő részére, azaz 2020. január 25-ig, a Régiók Bizottsága tagjává nevezi ki a következő személyt:

               —

               Mag. Johanna MIKL-LEITNER, Mitglied der niederösterreichischen Landesregierung.

         2. cikk
   Ez a határozat az elfogadásának napján lép hatályba.

      Kelt Luxembourgban, 2017. április 25-én.

            a Tanács részéről

            az elnök

         I. BORG

      (1)  A Tanács 2015. január 26-i (EU) 2015/116 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 20., 2015.1.27., 42. o.).

      (2)  A Tanács 2015. február 5-i (EU) 2015/190 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 31., 2015.2.7., 25. o.).

      (3)  A Tanács 2015. június 23-i (EU) 2015/994 határozata a Régiók Bizottsága tagjainak és póttagjainak a 2015. január 26-tól2020. január 25-ig tartó időszakra történő kinevezéséről (HL L 159., 2015.6.25., 70. o.).


title: A Politikai és Biztonsági Bizottság (KKBP) 2017/1176 határozata (2017. június 26.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről (EUTM Mali/1/2017)

text:
               1.7.2017

               HU

               Az Európai Unió Hivatalos Lapja

               L 170/94

         A POLITIKAI ÉS BIZTONSÁGI BIZOTTSÁG (KKBP) 2017/1176 HATÁROZATA
   (2017. június 26.)
   az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erői parancsnokának kinevezéséről (EUTM Mali/1/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) (1) szóló, 2013. január 17-i 2013/34/KKBP tanácsi határozatra és különösen annak 5. cikkére,
   mivel:

               (1)

               A 2013/34/KKBP határozat 5. cikkének (1) bekezdése értelmében a Tanács az Európai Unióról szóló szerződés 38. cikkének megfelelően felhatalmazta a Politikai és Biztonsági Bizottságot (PBB) arra, hogy meghozza az EUTM Mali politikai ellenőrzésére és stratégiai irányítására vonatkozó megfelelő határozatokat, az uniós misszió következő parancsnokainak kinevezéséről szóló határozatokat is beleértve.

               (2)

               A PBB 2016. december 7-én elfogadta a (KKBP) 2016/2352 határozatot (2), amellyel Peter DEVOGELAERE dandártábornokot nevezte ki az EUTM Mali uniós misszió parancsnokává.

               (3)

               A (EU) 2017/971 tanácsi határozat (3) módosította az EUTM Mali parancsnoki láncát. Következésképpen a PBB (KKBP) 2016/2352 határozatát hatályon kívül helyezték, és Peter DEVOGELAERE dandártábornokot kinevezték az EUTM Mali uniós missziós erőinek parancsnokává.

               (4)

               Belgium 2017. április 10-én azt javasolta, hogy Peter DEVOGELAERE dandártábornok utódjaként Bart LAURENT dandártábornokot nevezzék ki az EUTM Mali uniós missziós erőinek parancsnokává.

               (5)

               Az EU Katonai Bizottsága 2017. május 29-én azt javasolta a PBB-nek, hogy Peter DEVOGELAERE dandártábornok utódjaként 2017. július 12-i hatállyal Bart LAURENT dandártábornokot nevezze ki az EUTM Mali uniós missziós erőinek parancsnokává.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2017. július 12-i hatállyal Bart LAURENT dandártábornokot nevezi ki az Európai Uniónak a mali fegyveres erők kiképzéséhez hozzájáruló katonai missziója (EUTM Mali) uniós missziós erőinek parancsnokává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. június 26-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 14., 2013.1.18., 19. o.

      (2)  A Politikai és Biztonsági Bizottság (KKBP) 2016/2352 határozata (2016. december 7.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) parancsnokának kinevezéséről és a (KKBP) 2016/939 határozat hatályon kívül helyezéséről (EUTM Mali/2/2016) (HL L 348., 2016.12.21., 25. o.).

      (3)  A Tanács (EU) 2017/971 határozata (2017. június 8.) a nem végrehajtási jellegű uniós katonai KBVP-missziókra vonatkozó tervezési és végrehajtási szabályok meghatározásáról, valamint az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat, az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozat, és az Európai Unió közép-afrikai köztársasági katonai kiképzési KBVP-missziójáról (EUTM RCA) szóló (KKBP) 2016/610 határozat módosításáról (HL L 146., 2017.6.9., 133. o.).


title: A Tanács (KKBP) 2016/564 határozata (2016. április 11.) a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról

text:
               12.4.2016

               HU

               Az Európai Unió Hivatalos Lapja

               L 96/38

         A TANÁCS (KKBP) 2016/564 HATÁROZATA
   (2016. április 11.)
   a Közép-afrikai Köztársasággal szembeni korlátozó intézkedésekről szóló 2013/798/KKBP határozat módosításáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 29. cikkére,
   tekintettel az Unió külügyi és biztonságpolitikai főképviselőjének javaslatára,
   mivel:

               (1)

               A Tanács 2013. december 23-án elfogadta a 2013/798/KKBP határozatot (1) azt követően, hogy az Egyesült Nemzetek Biztonsági Tanácsa elfogadta a 2127 (2013) sz. határozatot.

               (2)

               Az Egyesült Nemzetek Biztonsági Tanácsa 2016. január 27-én elfogadta a 2262 (2016) sz. határozatot, mely 2017. január 31-ig meghosszabbítja a Közép-afrikai Köztársasággal szembeni fegyverembargót, utazási tilalmat és vagyonieszköz-befagyasztást, valamint módosításokat tartalmaz a fegyverembargó alóli kivételekre és a jegyzékbe vétel kritériumaira vonatkozóan.

               (3)

               Ezen intézkedések végrehajtásához további uniós intézkedés szükséges.

               (4)

               A 2013/798/KKBP határozatot ezért ennek megfelelően módosítani kell,

         ELFOGADTA EZT A HATÁROZATOT:
   1. cikk
   A 2013/798/KKBP határozat a következőképpen módosul:

               1.

               A 2. cikk a következőképpen módosul:

                           a)

                           az (1) bekezdésének c) pontját az alábbi szöveg váltja fel:

                                       „c)

                                       a kizárólag a Sangha-folyó menti, három országhoz tartozó védett területen biztonsági szolgálatot teljesítő nemzetközi őrjáratok általi, az orvvadászattal és orvhalászattal, az elefántcsont- és fegyvercsempészettel, valamint a Közép-afrikai Köztársaság nemzeti jogszabályaival vagy nemzetközi jogi kötelezettségeivel ellentétes egyéb tevékenységekkel szembeni védelem céljából történő használatra szánt kézi fegyverek és kapcsolódó felszerelések értékesítésére, szolgáltatására, átadására vagy kivitelére, amennyiben a bizottság erről előzőleg értesítést kapott;”

                           b)

                           Az (1) bekezdés az alábbi d) ponttal egészül ki:

                                       „d)

                                       halált nem okozó olyan felszerelések értékesítésére, szolgáltatására, átadására vagy kivitelére, illetve olyan segítségnyújtásra, például operatív és nem operatív kiképzésre a Közép-afrikai Köztársaság biztonsági erői számára, amelyek kizárólagos rendeltetése a Közép-afrikai Köztársaságban a biztonsági ágazat reformjának támogatása vagy az annak keretében történő felhasználás, a MINUSCA-val koordinációban és amennyiben a bizottság erről előzőleg értesítést kapott.”

                           c)

                           A (2) bekezdés a) pontja helyébe a következő szöveg lép:

                                       „a)

                                       a kizárólag humanitárius vagy védelmi célt szolgáló, halált nem okozó katonai felszerelések értékesítésére, szolgáltatására, átadására vagy kivitelére, valamint a kapcsolódó technikai segítségnyújtásra vagy kiképzésre;”

               2.

               A 2a. cikk (1) bekezdését az alábbi szöveg váltja fel:
               „(1)   A tagállamok meghozzák az annak megakadályozásához szükséges intézkedéseket, hogy azok a személyek a területükre belépjenek vagy azon átutazzanak, akik a 2127 (2013) ENSZ BT-határozat 57. pontja értelmében létrehozott bizottság (továbbiakban: a bizottság) megállapítása szerint:

                           a)

                           részt vesznek a Közép-afrikai Köztársaság békéjét, stabilitását vagy biztonságát veszélyeztető cselekményekben vagy támogatják azokat, ideértve a politikai átmenet folyamatát, illetve a stabilizáció és megbékélés folyamatát veszélyeztető vagy akadályozó, vagy az erőszakot tápláló cselekményeket is;

                           b)

                           megsértik a 2127 (2013) ENSZ BT-határozat 54. pontjával és ezen határozat 1. cikkével bevezetett fegyverembargót, illetve közvetve vagy közvetlenül fegyvereket és kapcsolódó hadianyagokat értékesítettek, szolgáltattak vagy adtak át közép-afrikai köztársasági fegyveres csoportoknak vagy bűnszövetkezeteknek, illetve vettek át azoktól, vagy technikai tanácsadást, képzést vagy támogatást, többek között finanszírozást és pénzügyi támogatást nyújtottak vagy abban részesültek közép-afrikai köztársasági fegyveres csoportok vagy bűnszövetkezetek erőszakos tevékenységeivel kapcsolatosan;

                           c)

                           részt vesznek a nemzetközi emberi jogi normákat vagy a nemzetközi humanitárius jogot sértő cselekmények vagy emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a civil lakosság célba vételét, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is;

                           d)

                           az alkalmazandó nemzetközi jogot megsértve gyermekeket toboroznak vagy használnak fel fegyveres konfliktusokban a Közép-afrikai Köztársaságban;

                           e)

                           a természeti erőforrásoknak – többek között a gyémántnak, az aranynak, a vadon élő állatoknak és növényeknek, valamint az ezekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújtanak fegyveres csoportoknak vagy bűnszövetkezeteknek;

                           f)

                           akadályozzák a Közép-afrikai Köztársaságba irányuló humanitárius segélyek kiszállítását, az ezekhez való hozzáférést vagy szétosztásukat;

                           g)

                           részt vesznek az ENSZ-missziók vagy nemzetközi biztonsági erők, mint például a MINUSCA, az uniós missziók és az ezeket támogató francia műveletek elleni támadások tervezésében, irányításában, finanszírozásában vagy végrehajtásában;

                           h)

                           a bizottság által jegyzékbe vett szervezet vezetői, illetve a bizottság által jegyzékbe vett személyt vagy szervezetet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezetet támogattak, vagy a bizottság által jegyzékbe vett személy vagy szervezet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezet érdekében, nevében vagy irányítása szerint jártak el;

                     az ezen határozat mellékletében szereplő jegyzéknek megfelelően.”

               3.

               A 2b. cikk (1) bekezdését az alábbi szöveg váltja fel:
               „(1)   Be kell fagyasztani minden olyan pénzeszközt és gazdasági erőforrást, amely azon személyek vagy szervezetek tulajdonában vagy közvetlen vagy közvetett ellenőrzése alatt áll, akik vagy amelyek a bizottság megállapítása szerint:

                           a)

                           részt vesznek a Közép-afrikai Köztársaság békéjét, stabilitását vagy biztonságát veszélyeztető cselekményekben vagy támogatják azokat, ideértve a politikai átmenet folyamatát, illetve a stabilizáció és megbékélés folyamatát veszélyeztető vagy akadályozó, vagy az erőszakot tápláló cselekményeket is;

                           b)

                           megsértik a 2127 (2013) ENSZ BT-határozat 54. pontjával és ezen határozat 1. cikkével bevezetett fegyverembargót, illetve közvetve vagy közvetlenül fegyvereket és kapcsolódó hadianyagokat értékesítettek, szolgáltattak vagy adtak át közép-afrikai köztársasági fegyveres csoportoknak vagy bűnszövetkezeteknek, illetve vettek át azoktól, vagy technikai tanácsadást, képzést vagy támogatást, többek között finanszírozást és pénzügyi támogatást nyújtottak vagy abban részesültek közép-afrikai köztársasági fegyveres csoportok vagy bűnszövetkezetek erőszakos tevékenységeivel kapcsolatosan;

                           c)

                           részt vesznek a nemzetközi emberi jogi normákat vagy a nemzetközi humanitárius jogot sértő cselekmények vagy emberi jogi jogsértésnek vagy visszaélésnek minősülő cselekmények tervezésében, irányításában vagy elkövetésében a Közép-afrikai Köztársaságban, ideértve a nemi erőszakot, a civil lakosság célba vételét, az etnikai vagy vallási alapú támadásokat, az iskolák és kórházak elleni támadásokat, valamint az elrablást és a lakóhely elhagyására kényszerítést is;

                           d)

                           az alkalmazandó nemzetközi jogot megsértve gyermekeket toboroznak vagy használnak fel fegyveres konfliktusokban a Közép-afrikai Köztársaságban;

                           e)

                           a természeti erőforrásoknak – többek között a gyémántnak, az aranynak, a vadon élő állatoknak és növényeknek, valamint az ezekből készült termékeknek – a Közép-afrikai Köztársaságban történő illegális kiaknázása vagy a Közép-afrikai Köztársaságban vagy a Közép-afrikai Köztársaságból történő kereskedelme révén támogatást nyújtanak fegyveres csoportoknak vagy bűnszövetkezeteknek;

                           f)

                           akadályozzák a Közép-afrikai Köztársaságba irányuló humanitárius segélyek kiszállítását, az ezekhez való hozzáférést vagy szétosztásukat;

                           g)

                           részt vesznek az ENSZ-missziók vagy nemzetközi biztonsági erők, mint például a MINUSCA, az uniós missziók és az ezeket támogató francia műveletek elleni támadások tervezésében, irányításában, finanszírozásában vagy végrehajtásában;

                           h)

                           a bizottság által jegyzékbe vett szervezet vezetői, illetve a bizottság által jegyzékbe vett személyt vagy szervezetet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezetet támogattak, vagy a bizottság által jegyzékbe vett személy vagy szervezet, vagy a bizottság által jegyzékbe vett személy vagy szervezet tulajdonában levő vagy ellenőrzése alatt álló szervezet érdekében, nevében vagy irányítása szerint jártak el;

                     Az e bekezdésben említett személyek és szervezetek jegyzéke ezen határozat mellékletében található.”

         2. cikk
   Ez a határozat az Európai Unió Hivatalos Lapjában való kihirdetését követő napon lép hatályba.

      Kelt Luxembourgban, 2016. április 11-én.

            a Tanács részéről

            az elnök

         M.H.P. VAN DAM

      (1)  A Tanács 2013/798/KKBP határozata (2013. december 23.) a Közép-afrikai Köztársasággal szembeni korlátozó intézkedésekről (HL L 352., 2013.12.24., 51. o.)


title: 2008/190/EK: A Tanács határozata ( 2008. február 18. ) az Európai Közösség és a Moldovai Köztársaság között a légi szolgáltatások bizonyos kérdéseiről létrejött megállapodás megkötéséről

text:
               5.3.2008

               HU

               Az Európai Unió Hivatalos Lapja

               L 60/24

      A TANÁCS HATÁROZATA

   (2008. február 18.)
   az Európai Közösség és a Moldovai Köztársaság között a légi szolgáltatások bizonyos kérdéseiről létrejött megállapodás megkötéséről
   (2008/190/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 80. cikke (2) bekezdésére, a 300. cikk (2) bekezdése első albekezdésének első mondatával, illetve a 300. cikk (3) bekezdésének első albekezdésével összefüggésben,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A Tanács 2003. június 5-i határozatával felhatalmazta a Bizottságot, hogy tárgyalásokat kezdeményezzen harmadik országokkal a meglévő kétoldalú megállapodások egyes rendelkezéseinek egy közösségi megállapodással való felváltásáról.

               (2)

               A Bizottság a Közösség nevében tárgyalásokat folytatott a Moldovai Köztársasággal egy, a légi szolgáltatások bizonyos kérdéseiről szóló megállapodásról, a 2003. június 5-i határozat mellékletében foglalt mechanizmusokkal és irányelvekkel összhangban.

               (3)

               Ezt a megállapodást, annak esetleges későbbi időpontban történő megkötésére is figyelemmel, a Közösség nevében a 2006/345/EK tanácsi határozattal (2) aláírták.

               (4)

               A megállapodást jóvá kell hagyni,

         A KÖVETKEZŐKÉPPEN HATÁROZOTT:
   1. cikk
   Az Európai Közösség és a Moldovai Köztársaság között a légi szolgáltatások bizonyos kérdéseiről létrejött megállapodás a Közösség nevében jóváhagyásra kerül.
   2. cikk
   A Tanács elnöke felhatalmazást kap, hogy kijelölje a megállapodás 8. cikkének (1) bekezdésében előírt értesítés megtételére jogosult személy(eke)t.

      Kelt Brüsszelben, 2008. február 18-án.

            a Tanács részéről

            az elnök

         D. RUPEL

      (1)  2006. május 16-i vélemény (a Hivatalos Lapban még nem tették közzé).

      (2)  HL L 126., 2006.5.13., 23. o.


title: A Tanács (EU) 2017/235 határozata (2017. február 7.) az Európai Unió és a Salamon-szigetek közötti, a rövid távú tartózkodásra jogosító vízumok alóli mentességről szóló megállapodásnak az Unió nevében történő megkötéséről

text:
               11.2.2017

               HU

               Az Európai Unió Hivatalos Lapja

               L 36/7

         A TANÁCS (EU) 2017/235 HATÁROZATA
   (2017. február 7.)
   az Európai Unió és a Salamon-szigetek közötti, a rövid távú tartózkodásra jogosító vízumok alóli mentességről szóló megállapodásnak az Unió nevében történő megkötéséről
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 77. cikke (2) bekezdésének a) pontjára, összefüggésben annak 218. cikke (6) bekezdése második albekezdése a) pontjának v. alpontjával,
   tekintettel az Európai Bizottság javaslatára,
   tekintettel az Európai Parlament egyetértésére (1),
   mivel:

               (1)

               A Bizottság az Unió nevében tárgyalásokat folytatott a Salamon-szigetekkel a rövid távú tartózkodásra jogosító vízumok alóli mentességről szóló megállapodásról (a továbbiakban: a megállapodás).

               (2)

               Az (EU) 2016/1888 tanácsi határozattal (2) összhangban a megállapodást aláírták és 2016. október 8-tól kezdődően ideiglenesen alkalmazzák.

               (3)

               A megállapodás vegyes bizottságot hoz létre a megállapodás igazgatására. Az említett vegyes bizottságban az Uniót a Bizottság képviseli, amelynek munkáját a tagállamok képviselői segítik.

               (4)

               Ez a határozat a schengeni vívmányok azon rendelkezéseinek továbbfejlesztését képezi, amelyekben az Egyesült Királyság a 2000/365/EK tanácsi határozattal (3) összhangban nem vesz részt. Ennélfogva az Egyesült Királyság nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (5)

               Ez a határozat a schengeni vívmányok azon rendelkezéseinek továbbfejlesztését képezi, amelyekben Írország a 2002/192/EK tanácsi határozattal (4) összhangban nem vesz részt. Ennélfogva Írország nem vesz részt ennek a határozatnak az elfogadásában, az rá nézve nem kötelező és nem alkalmazandó.

               (6)

               A megállapodást jóvá kell hagyni,

         ELFOGADTA EZT A HATÁROZATOT:
   1. cikk
   Az Európai Unió és a Salamon-szigetek közötti, a rövid távú tartózkodásra jogosító vízumok alóli mentességről szóló megállapodást a Tanács az Unió nevében jóváhagyja.
   2. cikk
   A megállapodás 8. cikkének (1) bekezdésében előírt értesítést az Unió nevében a Tanács elnöke teszi meg. (5)

   3. cikk
   Az Uniót a tagállamok képviselőinek támogatásával a Bizottság képviseli a megállapodás 6. cikke által létrehozott szakértői vegyes bizottságban.
   4. cikk
   Ez a határozat az elfogadásának napján lép hatályba.

      Kelt Brüsszelben, 2017. február 7-én.

            a Tanács részéről

            az elnök

         L. GRECH

      (1)  2016. december 1-jei egyetértés.

      (2)  A Tanács (EU) 2016/1888 határozata (2016. június 24.) az Európai Unió és a Salamon-szigetek közötti, a rövid távú tartózkodásra jogosító vízumok alóli mentességről szóló megállapodásnak az Unió nevében történő aláírásáról és az ideiglenes alkalmazásáról (HL L 292., 2016.10.27., 1. o.).

      (3)  A Tanács 2000/365/EK határozata (2000. május 29.) Nagy-Britannia és Észak-Írország Egyesült Királyságának a schengeni vívmányok egyes rendelkezéseinek alkalmazásában való részvételére vonatkozó kéréséről (HL L 131., 2000.6.1., 43. o.).

      (4)  A Tanács 2002/192/EK határozata (2002. február 28.) Írországnak a schengeni vívmányok egyes rendelkezései alkalmazásában való részvételére vonatkozó kéréséről (HL L 64., 2002.3.7., 20. o.).

      (5)  A megállapodás hatálybalépésének napját a Tanács Főtitkársága az Európai Unió Hivatalos Lapjában teszi közzé.


title: A Tanács (EU) 2015/997 határozata (2008. június 16.) az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodásnak az Európai Közösség nevében történő aláírásáról

text:
               30.6.2015

               HU

               Az Európai Unió Hivatalos Lapja

               L 164/1

         A TANÁCS (EU) 2015/997 HATÁROZATA
   (2008. június 16.)
   az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodásnak az Európai Közösség nevében történő aláírásáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 310. cikkére, összefüggésben a 300. cikk (2) bekezdése első albekezdésének első mondatával,
   tekintettel a Bizottság javaslatára,
   mivel:

               (1)

               A Bosznia és Hercegovinával folytatott, az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodás megkötéséről szóló tárgyalások befejeződtek.

               (2)

               Az e megállapodásban szereplő kereskedelmi rendelkezések – amelyek a stabilizációs és társulási folyamat keretén belül végrehajtott politikához kötődnek, és kivételes jellegűek – az Európai Unió számára nem teremtenek precedenst a Közösség Nyugat-Balkánon kívüli harmadik országokkal kapcsolatos kereskedelmi politikájában.

               (3)

               A megállapodást a Közösség nevében alá kell írni figyelemmel annak későbbi időpontban történő megkötésére,

         A KÖVETKEZŐKÉPPEN HATÁROZOTT:
   1. cikk
   Az egyrészről az Európai Közösségek és tagállamaik, másrészről Bosznia és Hercegovina közötti stabilizációs és társulási megállapodás aláírása a Közösség nevében jóváhagyásra kerül, figyelemmel a megállapodás megkötésére.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak a Közösség nevében történő aláírására jogosult személy(eke)t, figyelemmel a megállapodás megkötésére.

      Kelt Luxembourgban, 2008. június 16-án.

            a Tanács részéről

            az elnök

         D. RUPEL


title: A Tanács határozata (1998. június 18.) az Európai Közösség és Ausztrália között létrejött, a megfelelőségértékeléssel, a megfelelőségi igazolásokkal és jelölésekkel kapcsolatos kölcsönös elismerésről szóló megállapodás megkötéséről

text:
Fontos jogi nyilatkozat

|

31998D0508

Hivatalos Lap L 229 , 17/08/1998 o. 0001 - 0002

		A Tanács határozata(1998. június 18.)az Európai Közösség és Ausztrália között létrejött, a megfelelőségértékeléssel, a megfelelőségi igazolásokkal és jelölésekkel kapcsolatos kölcsönös elismerésről szóló megállapodás megkötéséről(98/508/EK)AZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 113. cikkére, 228. cikke (2) bekezdésének első mondatával és (3) bekezdésének első albekezdésével, valamint 228. cikkének (4) bekezdésével összefüggésben,tekintettel a Bizottság javaslatára,mivel az Európai Közösség és Ausztrália között a megfelelőségértékeléssel, a megfelelőségi igazolásokkal és jelölésekkel kapcsolatos kölcsönös elismerésről folytatott tárgyalások során elért és 1996. július 19-én parafált megállapodást jóvá kell hagyni;mivel az egyes végrehajtási feladatokkal a megállapodással létrehozott vegyes bizottságot bízták meg, különös tekintettel az ágazati mellékletek egyes szempontjainak módosításával kapcsolatos hatáskörre;mivel a megállapodás megfelelő működésének biztosítására létre kell hozni a megfelelő eljárásokat, és mivel szükséges a Bizottságot meghatalmazni a megállapodás egyes technikai módosításainak megtételére és a végrehajtás érdekében egyes határozatok meghozatalára,A KÖVETKEZŐKÉPPEN HATÁROZOTT:1. cikkAz Európai Közösség és Ausztrália között létrejött, a megfelelőségértékeléssel, a megfelelőségi igazolásokkal és jelölésekkel kapcsolatos kölcsönös elismerésről szóló megállapodás és mellékletei, valamint az ahhoz csatolt levélváltások az Európai Közösség nevében jóváhagyásra kerülnek.A megállapodás, a mellékletek és az együttes nyilatkozatok szövegét csatolták e határozathoz.2. cikkA Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására, valamint a megállapodás [1] 14. cikkében előírt értesítésnek a Közösség nevében történő továbbítására jogosult személyt.3. cikk(1) A Közösséget a megállapodás 12. cikkében előírt vegyes bizottságban a Tanács által kijelölt különleges bizottság támogatásával a Bizottság képviseli. A Bizottság a megállapodás 8. cikkének (2) bekezdésében és 12. cikke (4) bekezdésének c), d) és e) pontjában említett kinevezések, értesítések, információcserék és megerősítési kérelmek tekintetében a különleges bizottsággal folytatott konzultációt követően jár el.(2) A Közösség álláspontját az e cikk (1) bekezdésében említett különleges bizottsággal folytatott konzultációját követően a Bizottság határozza meg a vegyes bizottság által meghozott határozatokkal kapcsolatban az ágazati mellékletek I–IV. részének (a megállapodás 12. cikke (4) bekezdésének a) és b) pontjára és (6) bekezdése) módosításaira, valamint a megfelelésnek a megállapodás 8. cikke és 12. cikke (6) bekezdésének d) pontja szerinti megerősítésére tekintettel.(3) A Közösség álláspontját a vegyes bizottságon belül minden más esetben a Bizottság javaslata alapján a minősített többséggel eljáró Tanács határozza meg.4. cikkEzt a határozatot az Európai Közösségek Hivatalos Lapjában ki kell hirdetni.Kelt Luxembourgban, 1998. június 18-án.a Tanács részérőlaz elnökG. Strang[1] A megállapodás hatálybalépésének napját az Európai Közösségek Hivatalos Lapjában hirdetik ki.--------------------------------------------------


title: 2009/5/EK: Az Európai Központi Bank határozata ( 2008. december 18. ) a rotációs rendszer az Európai Központi Bank Kormányzótanácsában való bevezetésének elhalasztásáról (EKB/2008/29)

text:
               7.1.2009

               HU

               Az Európai Unió Hivatalos Lapja

               L 3/4

      AZ EURÓPAI KÖZPONTI BANK HATÁROZATA

   (2008. december 18.)
   a rotációs rendszer az Európai Központi Bank Kormányzótanácsában való bevezetésének elhalasztásáról
   (EKB/2008/29)
   (2009/5/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel a Központi Bankok Európai Rendszere és az Európai Központi Bank alapokmányára (a továbbiakban: a KBER Alapokmánya) és különösen annak 10.2. cikkére,
   mivel:

               (1)

               A Szerződés 122. cikkének (2) bekezdésével összhangban a közös valuta Szlovákia általi, 2009. január 1-jén történő bevezetéséről szóló, 2008. július 8-i 2008/608/EK tanácsi határozat (1) szerint Szlovákia megfelel az euro bevezetéséhez szükséges követelményeknek és 2009. január 1-jétől a csatlakozási szerződés (2) 4. cikke szerinti eltérése megszűnik.

               (2)

               Az euro Szlovákia általi bevezetésével az Európai Központi Bank („EKB”) Kormányzótanácsa tagjainak száma meghaladja a 21 főt. A KBER Alapokmányának 10.2. cikke alapján attól a naptól kezdődően, amikor a Kormányzótanács tagjainak a száma a 21-et meghaladja, az Igazgatóság minden egyes tagjának egy szavazata lesz, és a szavazati joggal rendelkező nemzeti központi banki elnökök száma 15 lesz. A rendelkezés szintén meghatározza a szavazati jogok rotációjára vonatkozó szabályokat. A 10.2. cikk hatodik francia bekezdése alapján a Kormányzótanács a szavazati joggal rendelkező, illetve azzal nem rendelkező tagjai kétharmados többségével elhalaszthatja a rotációs rendszer bevezetését addig a napig, amikor a nemzeti központi banki elnökök száma a 18-at meghaladja.

               (3)

               A Központi Bankok Európai Rendszere és az Európai Központi Bank alapokmánya 10.2. cikkének módosításáról szóló tanácsi határozat iránti, 2003. február 3-i EKB/2003/1 ajánlás (3) 6. premabulumbekezdése, valamint a Központi Bankok Európai Rendszere és az Európai Központi Bank alapokmánya 10.2. cikkének módosításáról szóló, 2003. március 21-i, az állam-, illetve kormányfői összetételben üléséző Tanács 2003/223/EK határozatának (4) hatodik preambulumbekezdése utalnak a rotációs rendszer bevezetésének elhalasztására vonatkozó esetleges döntésre, amely azon helyzet elkerülésére szolgálna, ahol bármely csoporton belül a nemzeti központi banki elnökök szavazati jogukat 100 %-os gyakorisággal gyakorolnák. A rotációs rendszer akkor történő bevezetése, amikor az elnökök száma meghaladja a 15 főt, szükségessé tenné különleges szabályok bevezetését annak biztosítására, hogy az elnökök első csoportjának ne legyen alacsonyabb szavazati gyakorisága, mint az elnökök második csoportjának. E követelménynek való megfelelés egy módja az lenne, ha öt szavazati jogot allokálnának az első csoporthoz. Ez azonban az első csoport tagjainak 100 %-os szavazati gyakoriságát eredményezné, és ellentétes lenne azzal a szándékkal, miszerint valamennyi elnökre vonatkozzon a rotációs rendszer. Az első csoport 100 %-os szavazati gyakoriságának elkerülését célzó alternatív megoldások jelentősen bonyolultabbá tennék a rotációs rendszer működését.

               (4)

               Alapos mérlegelést követően a Kormányzótanács úgy találta, hogy a bevezetés addig történő elhalasztása, amíg az elnökök száma meg nem haladja a 18-at, előnyösebb a rotációs rendszer akkor történő bevezetésénél, amikor az elnökök száma meghaladja a 15-öt, elkerülve ezzel az átmeneti kétcsoportos rotációs rendszer újabb komplex elemekkel való kiegészítését. Megfelelő ezért a rotációs rendszer bevezetésének addig történő elhalasztása, amíg az elnökök száma meg nem haladja a 18-at,

         A KÖVETKEZŐKÉPPEN HATÁROZOTT:
   1. cikk
   A KBER Alapokmányának 10.2. cikkében meghatározott rotációs rendszer bevezetése elhalasztódik addig a napig, amikor az elnökök száma az EKB Kormányzótanácsában meghaladja a 18 főt.
   2. cikk
   Ez a határozat 2009. január 1-jén lép hatályba.

      Kelt Frankfurt am Mainban, 2008. december 18-án.

            az EKB elnöke

         Jean-Claude TRICHET

      (1)  HL L 195., 2008.7.24., 24. o.

      (2)  A Cseh Köztársaság, az Észt Köztársaság, a Ciprusi Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság csatlakozásának feltételeiről, illetve az Európai Unió alapjait képező szerződések módosításáról szóló szerződés (HL L 236., 2003.9.23., 33. o.).

      (3)  HL C 29., 2003.2.7., 6. o.

      (4)  HL L 83., 2003.4.1., 66. o.


title: 2005/532/EK: Az Európai Parlament határozata (2005. április 12.) az Európai Unió 2003-as pénzügyi évre szóló általános költségvetésének végrehajtására vonatkozó mentesítésről, II. szakasz – Tanács

text:
               27.7.2005

               HU

               Az Európai Unió Hivatalos Lapja

               L 196/39

      AZ EURÓPAI PARLAMENT HATÁROZATA

   (2005. április 12.)
   az Európai Unió 2003-as pénzügyi évre szóló általános költségvetésének végrehajtására vonatkozó mentesítésről, II. szakasz – Tanács
   (2005/532/EK)
   AZ EURÓPAI PARLAMENT,
   tekintettel az Európai Unió 2003-as pénzügyi évre szóló általános költségvetésére (1),
   tekintettel a 2003-as pénzügyi évről készült bevételi és kiadási kimutatásra és mérlegre (C6-0016/2005),
   tekintettel az Európai Számvevőszéknek a 2003-as pénzügyi évre vonatkozó éves jelentésére és az intézmények arra adott válaszaira (2),
   tekintettel a Számvevőszék által az EK-Szerződés 248. cikke értelmében kiadott, az elszámolások megbízhatóságát, valamint az azok alapjául szolgáló ügyletek jogszerűségét és szabályszerűségét igazoló nyilatkozatra (3),
   tekintettel a Tanács 2003-as belső ellenőrzési jelentésére,
   tekintettel az EK-Szerződés 272. cikkének (10) bekezdésére, valamint 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4) és különösen annak 50. cikkére, 86. cikke (4) bekezdésére, valamint 145., 146. és 147. cikkére,
   tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5)

   tekintettel eljárási szabályzata 71. cikkére és V. mellékletére,
   tekintettel a költségvetési ellenőrző bizottság jelentésére (A6-0066/2005),

               1.

               mentesítést ad a Tanács főtitkára számára a 2003-as pénzügyi évre szóló költségvetés végrehajtására vonatkozóan;

               2.

               megjegyzéseit a csatolt állásfoglalásban foglalja össze;

               3.

               utasítja elnökét, hogy továbbítsa ezen határozatot és a kapcsolódó állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Gazdasági és Szociális Bizottságnak, a Régiók Bizottságának és az ombudsmannak, és a szövegeket tegye közzé az Európai Unió Hivatalos Lapjában (L sorozat).

         Josep BORRELL FONTELLES

            az elnök

         Julian PRIESTLEY

            a főtitkár

      (1)  HL L 54., 2003.2.28., 1. o.

      (2)  HL C 293., 2004.11.30., 1. o.

      (3)  HL C 294., 2004.11.30., 99. o.

      (4)  HL L 248., 2002.9.16., 1. o.

      (5)  HL L 356., 1977.12.31., 1. o.

         AZ EURÓPAI PARLAMENT ÁLLÁSFOGLALÁSA

      az Európai Unió 2003-as pénzügyi évre szóló általános költségvetésének végrehajtására vonatkozó mentesítésről szóló határozat részét képező megjegyzésekkel, II. szakasz – Tanács
      AZ EURÓPAI PARLAMENT,
      tekintettel az Európai Unió 2003-as pénzügyi évre szóló általános költségvetésére (1),
      tekintettel a 2003-as pénzügyi évről készült bevételi és kiadási kimutatásra és mérlegre (C6-0016/2005),
      tekintettel az Európai Számvevőszéknek a 2003-as pénzügyi évre vonatkozó éves jelentésére és az intézmények arra adott válaszaira (2),
      tekintettel a Számvevőszék által az EK-Szerződés 248. cikke értelmében kiadott, az elszámolások megbízhatóságát, valamint az azok alapjául szolgáló ügyletek jogszerűségét és szabályszerűségét igazoló nyilatkozatra (3),
      tekintettel a Tanács 2003-as belső ellenőrzési jelentésére,
      tekintettel az EK-Szerződés 272. cikkének (10) bekezdésére, valamint 275. és 276. cikkére,
      tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4) és különösen annak 50. cikkére, 86. cikke (4) bekezdésére, valamint 145., 146. és 147. cikkére,
      tekintettel az Európai Közösségek általános költségvetésére alkalmazandó 1977. december 21-i költségvetési rendeletre (5),
      tekintettel eljárási szabályzata 71. cikkére és V. mellékletére,
      tekintettel a költségvetési ellenőrző bizottság jelentésére (A6-0066/2005),

                  1.

                  üdvözli, hogy a Számvevőszék 2003. évi éves jelentésében önálló szakaszt különítettek el a Tanács számára; tudomásul veszi a Tanács által a 2003-ban végrehajtott belső ellenőrzésekről készített összegzést; örömmel nyugtázza, hogy a Tanács és a Parlament között a mentesítési eljárás keretében folytatott nem hivatalos párbeszédnek köszönhetően megnőtt az információcsere a két intézmény között; úgy ítéli meg, hogy ezen tényezők hozzájárultak a Tanács költségvetésére vonatkozó mentesítés átláthatóságának növeléséhez;

                  2.

                  tudomásul veszi a Tanács azon szándékát, hogy a Számvevőszék éves jelentése szerint 2004 végéig rendelkezésre bocsátja a megfelelő dokumentációt, és meghozza azon intézkedéseket, amelyekre az új költségvetési rendelet előírásainak betartása érdekében van szükség, valamint felkéri a Tanácsot arra, hogy az Európai Parlamentnek nyújtson be egy listát azokról a problémákról, amelyek a költségvetési rendelet végrehajtása közben felmerülnek;

                  3.

                  tudomásul veszi a Számvevőszék észrevételét, amely szerint a Tanács jogi szolgálataival mindennemű pályázati eljárás nélkül kötöttek szerződést, jóllehet annak értéke meghaladta azt a határt, amelyen túl ilyen eljárás lefolytatása kötelező; megállapítja, hogy a Tanács fenntartások nélkül elfogadta ezt az észrevételt, és pályázati eljárást indított, hogy a szóban forgó jogi szolgáltatástípusokra keretszerződést hozzon létre; hangsúlyozza a költségvetési rendelet által a közbeszerzésekre vonatkozóan előírt szabályok tiszteletben tartásának fontosságát;

                  4.

                  kéri a Tanácsot, hogy a 2002. június 25-i költségvetési rendelet 60. cikke (7) bekezdése által előírt éves tevékenységi jelentést bocsássa a mentesítésért felelős hatóság rendelkezésére, miként ezt minden más intézmény, így az Európai Parlament is tette;

                  5.

                  úgy véli, ha a Tanácson belül világosabbá válna a közös kül- és biztonságpolitika (KKBP) finanszírozása és irányítása, akkor ez növelné az átláthatóságot is; sürgeti a Tanácsot, hogy költségvetésében elkülönítve tüntesse fel a KKBP céljaival kapcsolatos előkészítő költségeket, miként azt a Számvevőszék 13/2001 sz. különjelentésében javasolta; hangsúlyozza annak fontosságát, hogy a Bizottság szerepét egyértelművé tegyék a KKBP végrehajtásában, miként azt a Számvevőszék is szorgalmazta a 13/2001 sz. különjelentésében; javasolja, hogy a költségvetésre vonatkozó új intézményközi megállapodás tartalmazzon világos működési elveket és megoldásokat a Bizottságnak a KKBP végrehajtásában betöltött szerepe tekintetében;

                  6.

                  sajnálatát fejezi ki amiatt, hogy idő hiányában nem áll módjában kellő figyelmet szentelni a Tanács mentesítésre vonatkozó ajánlásának, és felkéri a Bizottságot, nyújtsa be – a Tanácsot pedig, hogy fogadja el – a költségvetési rendelet 145. cikke (1) bekezdésének alábbi módosítására vonatkozó javaslatot:
                  „Az Európai Parlament, a Tanács minősített többséggel hozott ajánlása alapján az n +2. évben adja meg, június 30-át megelőzően, a Bizottság számára a mentesítést az n. évi költségvetés végrehajtására vonatkozóan.”

         (1)  HL L 54., 2003.2.28., 1. o.

         (2)  HL C 293., 2004.11.30., 1. o.

         (3)  HL C 294., 2004.11.30., 99. o.

         (4)  HL L 248., 2002.9.16., 1. o.

         (5)  HL L 356., 1977.12.31., 1. o.


title: 2008/459/EK: A Tanács határozata ( 2008. június 6. ) a Régiók Bizottsága egy egyesült királysági tagjának kinevezéséről

text:
               19.6.2008

               HU

               Az Európai Unió Hivatalos Lapja

               L 160/30

      A TANÁCS HATÁROZATA

   (2008. június 6.)
   a Régiók Bizottsága egy egyesült királysági tagjának kinevezéséről
   (2008/459/EK)
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 263. cikkére,
   tekintettel az Egyesült Királyság kormányának javaslatára,
   mivel:

               (1)

               A Tanács 2006. január 24-én elfogadta a Régiók Bizottsága tagjainak és póttagjainak a 2006. január 26-tól2010. január 25-ig tartó időszakra történő kinevezéséről szóló 2006/116/EK határozatot (1).

               (2)

               Conor MURPHY lemondását követően a Régiók Bizottsága egy tagjának helye megüresedett,

         A KÖVETKEZŐKÉPPEN HATÁROZOTT:
   1. cikk
   A Tanács Roger KNOX-ot (Member of the East Lothian Council) a hivatali idő hátralévő részére, azaz 2010. január 25-ig, a Régiók Bizottsága tagjává nevezi ki.
   2. cikk
   Ez a határozat az elfogadásának napján lép hatályba.

      Kelt Luxembourgban, 2008. június 6-án.

            a Tanács részéről

            az elnök

         A. VIZJAK

      (1)  HL L 56., 2006.2.25., 75. o.


title: A Tanács határozata (1988. július 18.) az Európai Gazdasági Közösség és a Svájci Államszövetség között a fával, valamint a parafával mint megújuló nyersanyaggal kapcsolatos kutatásról és fejlesztésről szóló együttműködési megállapodás megkötéséről

text:
Fontos jogi nyilatkozat

|

31988D0404

Hivatalos Lap L 195 , 23/07/1988 o. 0074 - 0074

		A Tanács határozata(1988. július 18.)az Európai Gazdasági Közösség és a Svájci Államszövetség között a fával, valamint a parafával mint megújuló nyersanyaggal kapcsolatos kutatásról és fejlesztésről szóló együttműködési megállapodás megkötéséről(88/404/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 235. cikkére,tekintettel a Bizottság javaslatára,tekintettel az Európai Parlament véleményére [1],mivel a Tanács 86/235/EGK határozatával [2] az anyagokra (nyersanyagok és korszerű anyagok) vonatkozó kutatási programot fogadott el (1986–1989), amelynek részét képezi a fával, többek között a parafával mint megújuló nyersanyaggal foglalkozó alprogram; mivel az említett határozat 6. cikke felhatalmazza a Bizottságot, hogy különösen azokkal a harmadik államokkal, amelyek részt vesznek a tudományos és műszaki kutatások területén folytatott európai együttműködésben (COST), megállapodásokra vonatkozó tárgyalásokat folytasson annak érdekében, hogy ezen országokat teljes egészében vagy részben bevonják e programba;mivel a Tanács 87/177/EGK határozatával [3] az Európai Gazdasági Közösség nevében jóváhagyta az Európai Közösségek és többek között a Svájci Államszövetség közötti tudományos és műszaki kutatások területén folytatott együttműködésre vonatkozó keretmegállapodást;mivel e megállapodást jóvá kell hagyni;mivel a Szerződés nem biztosítja az ehhez szükséges hatáskört a 235. cikkben foglaltakon kívül,A KÖVETKEZŐKÉPPEN HATÁROZOTT:1. cikkAz Európai Gazdasági Közösség és a Svájci Államszövetség között a fával, valamint a parafával mint megújuló nyersanyaggal kapcsolatos kutatásról és fejlesztésről szóló együttműködési megállapodást a Közösség nevében a Tanács jóváhagyja.A megállapodás szövegét csatolták e határozathoz.2. cikkA megállapodás 9. cikkében előírt értesítést [4] a Tanács elnöke küldi meg.Kelt Brüsszelben, 1988. július 18-án.a Tanács részérőlaz elnökY. Pottakis[1] HL C 167., 1988.6.27.[2] HL L 159., 1986.6.14., 36. o.[3] HL L 71., 1987.3.14., 29. o.[4] A megállapodás hatálybalépésének időpontját a Tanács Főtitkársága hirdeti ki az Európai Közösségek Hivatalos Lapjában.--------------------------------------------------